stanford-oval/wikipedia huggingface dataset:
Pikaluistelun matkakohtaiset Suomen-mestaruuskilpailut 1967
Miehet > 500 metriä

| Sija | Kilpailija | Aika |
| --- | --- | --- |
| 1 | Kimmo Koskinen | 42,3 |
| 2 | Jouko Jokinen | 42,8 |
| 2 | Seppo Hänninen | 42,8 |
| 4 | Jouko Launonen | 43,2 |
| 5 | Olavi Hjellman | 43,9 |
| 6 | Raimo Hietala | 44,0 |
Miehet > 1 500 metriä

| Sija | Kilpailija | Aika |
| --- | --- | --- |
| 1 | Jouko Launonen | 2.13,5 |
| 2 | Kimmo Koskinen | 2.13,8 |
| 3 | Jouko Jokinen | 2.16,8 |
| 3 | Olavi Hjellman | 2.16,8 |
| 5 | Kari Koskinen | 2.18,4 |
| 6 | Seppo Hänninen | 2.18,5 |
Miehet > 5 000 metriä

| Sija | Kilpailija | Aika |
| --- | --- | --- |
| 1 | Jouko Launonen | 7.50,5 |
| 2 | Kimmo Koskinen | 7.54,6 |
| 3 | Rauli Helen | 7.55,8 |
| 4 | Raimo Hietala | 8.06,7 |
| 5 | Seppo Hänninen | 8.14,4 |
| 6 | Kalervo Hietala | 8.15,5 |
Miehet > 10 000 metriä

| Sija | Kilpailija | Aika |
| --- | --- | --- |
| 1 | Jouko Launonen | 16.33,6 |
| 2 | Kimmo Koskinen | 17.19,8 |
| 3 | Rauli Helen | 17.20,9 |
| 4 | Kalervo Hietala | 17.26,5 |
| 5 | Martti Karjalainen | 18.11,1 |
| 6 | Raimo Hietala | 18.22,1 |
Viestijuoksun Suomen-mestaruuskilpailut 1984

Viestijuoksun Suomen-mestaruuskilpailut 1984 käytiin Pietarsaaressa 18.–19. elokuuta 1984.
Miehet > 4 x 100 metriä

| Sija | Seura | Kilpailijat | Aika |
| --- | --- | --- | --- |
| 1 | Lahden Ahkera | Harri Nevavuo, Jari Rinne, Pekka Metsähuone, Pekka Hamberg | 41,25 |
| 2 | Viipurin Urheilijat | Erkki Vilén, Sakari Syväoja, Hannu Pärssinen, Jouko Lehtinen | 41,55 |
| 3 | Oulun Pyrintö | Eero Palola, Jarmo Anias, Jouko Hassi, Martti Junnonaho | 41,71 |
| 4 | Raision Urheilijat |  | 41,72 |
| 5 | Porin Tarmo |  | 41,98 |
| 6 | Turun Urheiluliitto |  | 42,39 |
| 7 | Helsingin Kisa-Veikot |  | 42,55 |
| 8 | Tampereen Pyrintö |  | 42,79 |
Miehet > 4 x 400 metriä

| Sija | Seura | Kilpailijat | Aika |
| --- | --- | --- | --- |
| 1 | Lahden Ahkera | Jussi Riihelä, Jorma Härkönen, Pekka Lamberg, Jari Rinne | 3.16,09 |
| 2 | Viipurin Urheilijat | Harri Sundell, Hannu Pärssinen, Jouko Lehtinen, Sakari Syväoja | 3.16,59 |
| 3 | Porin Tarmo | Harri Kivelä, Petri Hänninen, Jyri Leppäkoski, Kimmo Saaristo | 3.17,24 |
| 4 | Helsingin Kisa-Veikot |  | 3.17,79 |
| 5 | Oulun Pyrintö |  | 3.21,23 |
| 6 | Helsingin IFK |  | 3.23,03 |
| 7 | Turun Urheiluliitto |  | 3.23,54 |
| 8 | Joensuun Kataja |  | 3.24,29 |
Miehet > 4 x 800 metriä

| Sija | Seura | Kilpailijat | Aika |
| --- | --- | --- | --- |
| 1 | Helsingin Kisa-Veikot | Timo Sinkkilä, Timo Kytölä, Ilkka Äyräväinen, Eero Kytölä | 7.29,68 |
| 2 | Raision Kuula | Jukka Luotonen, Jari Mattila, Lars Sörensen, Ilpo Kuusela | 7.29,86 |
| 3 | Lahden Ahkera | Heino Lipsanen, Ismo Toukonen, Jorma Härkönen, Jussi Riihelä | 7.35,71 |
| 4 | Riihimäen Kisko |  | 7.36,03 |
| 5 | Kannuksen Ura |  | 7.41,48 |
| 6 | Helsingin IFK |  | 7.41,99 |
| 7 | Savon Mailerit |  | 7.42,84 |
| 8 | Virolahden Sampo |  | 7.43,68 |
Miehet > 4 x 1 500 metriä

| Sija | Seura | Kilpailijat | Aika |
| --- | --- | --- | --- |
| 1 | Raision Kuula | Raimo Karsikas, Jari Mattila, Ilpo Kuusela, Lars Sörensen | 15.32,13 |
| 2 | Tampereen Pyrintö | Pekka Hurskainen, Jyrki Kankaanpää, Jari Nurmisto, Jari Hemmilä | 15.34,02 |
| 3 | Savon Mailerit | Mika Monto, Jari Kiiski, Pekka Laapas, Ari Paunonen | 15.34,21 |
| 4 | Karis IK |  | 15.34,73 |
| 5 | Hämeenlinnan Tarmo |  | 15.39,64 |
| 6 | Helsingin Kisa-Veikot |  | 15.45,87 |
| 7 | Savonlinnan Viesti |  | 15.46,38 |
| 8 | Riihimäen Kisko |  | 15.48,78 |
Miehet > 3 x 5 000 metrin kävely

Kävelyviestit kisattiin Lahdessa 18. elokuuta.
| Sija | Seura | Kilpailijat | Aika |
| --- | --- | --- | --- |
| 1 | Lapinlahden Veto | Matti Heikkilä, Veijo Rönkkö, Eero Mantsinen | 1.08.27 |
| 2 | Rajakylän Urheilijat |  | 1.09.06 |
| 3 | Turun Weikot |  | 1.12.06 |
Naiset > 4 x 100 metriä

| Sija | Seura | Kilpailijat | Aika |
| --- | --- | --- | --- |
| 1 | Kauhajoen Karhu | Annariitta Varis, Riitta Maunula, Raili Ahola, Helinä Marjamaa | 46,95 SE |
| 2 | Oulun Pyrintö | Tuija Luokkala, Tarja Tapio, Liisa Ahvenjärvi, Arja Jussila | 48,69 |
| 3 | Helsingin Kisa-Veikot | Kaisa Ylimäki, Riitta Vesanen, Kirsi Salovaara, Terhi Tarkiainen | 48,78 |
| 4 | Kempeleen Kiri |  | 48,93 |
| 5 | Viipurin Urheilijat |  | 49,54 |
| 6 | Porvoon Urheilijat |  | 49,66 |
| 7 | Lappeenrannan Urheilu-Miehet |  | 50,01 |
Naiset > 4 x 400 metriä

| Sija | Seura | Kilpailijat | Aika |
| --- | --- | --- | --- |
| 1 | Kauhajoen Karhu | Kati Salomaa, Annariitta Varis, Raili Ahola, Helinä Marjamaa | 3.49,22 |
| 2 | Oulun Pyrintö | Leena Hyry, Liisa Ahvenjärvi, Tarja Tapio, Irene Mattila | 3.51,73 |
| 3 | Helsingin Kisa-Veikot | Johanna Vennervirta, Terhi Tarkiainen, Kaisa Ylimäki, Riitta Vesanen | 3.54,13 |
| 4 | Viipurin Urheilijat |  | 3.55,22 |
| 5 | Joensuun Kataja |  | 3.58,72 |
| 6 | Tampereen Pyrintö |  | 4.05,72 |
| 7 | Keski-Uudenmaan Urheilijat |  | 4.09,23 |
Naiset > 4 x 800 metriä

| Sija | Seura | Kilpailijat | Aika |
| --- | --- | --- | --- |
| 1 | Raahen Vesa | Riitta Hevosmaa, Marjo Paasovaara, Anneli Oravainen, Teija Virkberg | 8.54,60 |
| 2 | Helsingin Kisa-Veikot | Anna Suurnäkki, Riitta Vesanen, Pirjo Lukkari, Kaisa Ylimäki | 8,56,57 |
| 3 | Joensuun Kataja | Raija Huttunen, Anne Rummukainen, Teija Kurvinen, Eva Väisänen | 8.58,84 |
| 4 | Kouvolan Urheilijat |  | 9.03,55 |
| 5 | Oulun Pyrintö |  | 9.10,41 |
| 6 | Keski-Uudenmaan Urheilijat |  | 9.11,79 |
| 7 | Turun Urheiluliitto |  | 9.25,38 |
| 8 | IF Nykarlebynejden |  | 9.25,38 |
Naiset > 3 x 3 000 metrin kävely

Kävelyviestit kisattiin Lahdessa 18. elokuuta.
| Sija | Seura | Kilpailijat | Aika |
| --- | --- | --- | --- |
| 1 | Esbo IF | Monica Robertson, Sari Röman, Helena Åström | 44.50 |
| 2 | Pihtiputaan Urheilijat |  | 47.58 |
| 3 | Lapinlahden Veto |  | 48.35 |
Josef Tošovský

| Josef Tošovský |
| --- | --- |

Henkilötiedot
Syntynyt: 28. syyskuuta 1950  Náchod 
Josef Tošovský (s. 28. syyskuuta 1950 Náchod), pankkiiri ja poliitikko, oli Tšekin pääministeri 17. joulukuuta 1997 – 17. heinäkuuta 1998.
Tošovský opiskeli ulkomaankauppaa Prahassa ja meni 1973 valmistuttuaan Tšekkoslovakian valtionpankin tehtäviin. Hän liittyi 1976 Tšekkoslovakian kommunistipuolueeseen, jonka jäsen oli 1989 asti. Hän harjoitteli Isossa-Britanniassa ja Ranskassa ja työskenteli Lontoossa pankin tehtävissä. Joulukuussa 1989 hänet nimitettiin Tšekkoslovakian valtionpankin johtoon. Tammikuusta 1993 hän oli Tšekin kansallispankin pääjohtaja.
Klausin hallituksen kaaduttua presidentti Havel nimitti puolueiden ulkopuolisen Tošovskýn muodostamaan virkamieshallituksen seuraaviin vaaleihin saakka. Heinäkuussa 1998 hän palasi Tšekin keskuspankin (ČNB) johtoon.
1. joulukuuta 2000 lähtien Tošovský on ollut Financial Stability Instituten johdossa, joka on Kansainvälisen järjestelypankin alainen laitos.
Hän oli Venäjän nimittämä ehdokas IMF:n johtoon Ranskan ja Euroopan unionin Dominique Strauss-Kahnia vastaan Rodrigo Raton jäätyä ennenaikaisesti eläkkeelle lokakuussa 2007.
Otto Ylöstalo

Otto Mikael Ylöstalo (s. 4. helmikuuta 1991 Sipoo) on suomalainen kymmenottelija, joka edustaa IF Sibbo-Vargarna -seuraa. Häntä valmentaa hänen isänsä Mikael Ylöstalo.
Ylöstalo on saavuttanut Kalevan kisoissa kymmenottelussa pronssia vuosina 2011, 2014 ja 2015. Sisäradoilla hän on saanut seitsenottelussa SM-hopeaa 2016 ja 2020 ja SM-pronssia 2014. Alle 23-vuotiaiden EM-kilpailuissa 2013 Tampereella hän sijoittui 16:nneksi ennätyspisteillään 7476. Hänellä on myös maaotteluedustuksia.
Aiheesta muualla

Otto Ylöstalon blogi
| --- | --- |
Auktoriteettitunnisteet: Henkilöt :  World Athletics
The Monsterican Dream

| The Monsterican Dream Lordi |
| --- | --- | --- |

Studioalbumin tiedot
 Äänitetty : 2003–2004 / Finnvox
 Julkaistu:  14. huhtikuuta 2004    1. kesäkuuta 2004
 Tuottaja(t): Hiili Hiilesmaa
 Tyylilaji: hard rock   Heavy metal   Shock rock
 Kesto: 46.10
 Levy-yhtiö: BMG Finland Oy   Drakkar Entertainment
Muut kannet
 Takakannen kuva.     Limited Edition -version takakannen kuva.
Listasijoitukset
  4. (huhtikuu 2004)
Lordin muut julkaisut
| Get Heavy 2002 | The Monsterican Dream 2004 | The Monster Show 2005 |
Singlet albumilta The Monsterican Dream
 ”My Heaven Is Your Hell” Julkaistu: 31. maaliskuuta 2004  ”Blood Red Sandman” Julkaistu: 30. kesäkuuta 2004
The Monsterican Dream on hard rock -yhtye Lordin toinen albumi, joka julkaistiin huhtikuussa 2004. Albumista julkaistiin myös rajoitettu erikoisversio The Monsterican Dream Limited Edition, joka sisältää The Kin -nimisen lyhytelokuvan, jossa yhtyeen jäsenet esiintyvät. Albumin tunnetuin kappale lienee myös singlenä julkaistu "Blood Red Sandman". Useat yhtyeen kuuntelijat eivät pitäneet albumin raskaammasta ja vakavammasta tyylistä. Albumin kansivihosta löytyy Mr. Lordin piirtämä kuvitus jokaiselle kappaleelle.
Äänitys

Elokuussa 2003 Lordi alkoi suunnitella toista albumiaan. Koska debyyttialbumi Get Heavylle kaikki kappaleet teki Mr. Lordi, yhtye päätti, että toiselle levylle kaikki tekevät musiikkia. Yhteensä kappaleita syntyi 37 ja niistä tehtiin demoversiot. Lopulta levylle päätyi yhdet kappaleet Amenilta, Kalmalta sekä Enarylta. Kita teki levylle kaksi kappaletta ja Mr. Lordi seitsemän.
Yhtye piti raateja, joissa äänestettiin kappaleita levylle. Yhtyeen jäsenet pitivät myös "varjoraateja" ystävilleen, jotta mielipiteitä saataisiin enemmän. Levyn kappalelista lyötiin lukkoon  Munkkivuoren Carrolssilla. Paikalla oli yhtyeen lisäksi Ari Tiainen sekä levyn tuottaja Hiili Hiilesmaa.
Levyn teossa tuli kiire. Äänitykset oli aloitettava, vaikka kappaleiden sovitukset eivät olleet valmiita. Amenin studioaikaa oltiin lyhennetty alkuperäisestä kymmenestä päivästä viiteen päivään. Tästä syystä hän stressasi niin paljon, että meni täysin lukkoon, eikä osannut enää soittaa edes kolmea perussointua peräkkäin. Hiilesmaa totesi, että homma ei toimi, kaikkia kappaleita ei saataisi äänitettyä aikataulussa. Jotakin piti jättää pois.
Tuottajalle annetut ohjeet olivat myös ongelma. Kallonen oli sanonut Hiilesmaalle, että Lordista tehtäisiin Suomen Rammstein. Kallonen oli tehnyt päätöksen yksin, kysymättä yhtyeen mielipidettä. Hiilesmaa selitti Kalloselle, että ei tästä voi metallilevyä tehdä, Lordi on rockyhtye. Yhtye oli omasta mielestään lähtenyt tekemään rocklevyä.
Levyn rummut ja bassot äänitettiin Finnvoxilla. Kitarat ja laulut nauhoitettiin MD-studiolla ja Hip-studiolla pianot sekä taustalaulut. Kita opiskeli musiikkiteknologiaa ja halusi äänittää taustalaulut itse. Hän huomasi, että oli vaikeaa laulaa ja äänittää samaan aikaan omaa lauluaan. Lordin laulustemmat ovat kolmiäänisiä ja niissä on oktaavituplaukset. Kita äänitti viisi eri ääntä Mr. Lordin laulun ympärille. Kita äänitti jokaisen viisi ääntä neljästi, jotta äänimaailma olisi monipuolinen. Taustalaulujen äänittäminen yhteen kappaleeseen kesti kaksi ja puoli tuntia.
Kappaleiden taustaa

Mr. Lordi sai idean albumin introon katsoessaan Painajainen Elm Streetillä-elokuvia. Intron käsikirjoitus perustuu löyhästi elokuvien Evil Dead II, sekä Painajainen Elm Streetillä 2 – Freddyn kosto trailereihin. Introssa on äänessä Michael Majalahti.
Bring It On (The Raging Hounds Return) -kappale oli alun perin nimeltään Playing the Devil (Bend Over and Pray the Lord). Alun perin kappaleen tahtilaji on 4/4, mutta levylle päätyneessä versiossa on tahtilaji 3/4.
Blood Red Sandman oli alun perin nimeltään Blood Red Santa. Nimi muutettiin, koska Asko Kallosen mukaan kappale olisi muuten soinut radiossa ainoastaan jouluna. Blood Red Sandman musiikkivideon kuvausten jälkeen Kallonen kertoi puhelimitse, että My Heaven Is Your Hell on albumin ensimmäinen single. Kitan äänittäessä kappaleeseen taustalauluja, hän vahingossa poisti ne tietokoneelta.
My Heaven Is Your Hell-kappaleen sanoitukset on saaneet inspiraatiota laulusta Päivänsäde ja menninkäinen.
Pet The Destroyer-kappaleen nimi oli alun perin pelkkä Destroyer. Kappaleen kauhutarina kertoo henkilöstä, jolla on lemmikkinä hirviö.
The Children Of The Night on balladi. Kyseinen kappale on saanut vaikutteita Alice Cooperin balladeista.
Wake The Snake-kappaleeseen on ollut inspiraationa Mr. Lordin ystävä Rovaniemeltä.
Dion Rainbow in the Dark on ollut inspiraationa Forsaken Fashion Dolls-kappaleelle. Alun perin kappaleen nimi oli Frozen Fashion Dolls.
Magistra Nocte on pianosoolo. Alkuperäisen idean mukaan kappaleessa olisi ollut myös rummut ja kitara, mutta ideasta luovuttiin.
Menestyminen

Myynniltään albumi oli pettymys, eikä se ylittänyt ilmestymisvuonnaan kultalevyrajaa. Albumilta julkaistut singlet eivät saaneet kovin paljon radiosoittoa eivätkä useat yhtyeen kuuntelijat pitäneet albumin raskaasta ja synkästä tyylistä. Vuoden 2006 Euroviisuvoiton myötä kaikkien Lordi-albumien myynti elpyi ja myös The Monsterican Dream sai myytyä kultaa (15 000) kaksi vuotta ilmestymisen jälkeen. Nykyisin albumia on myyty Suomessa  33 000 kappaletta ja se on ylittänyt platinarajan.
Kappaleet

Threatical Trailer – 1.09 (säv. Mr Lordi/Kita, san. Mr Lordi)
Bring It On (The Raging Hounds Return) – 4.35 (säv. Mr Lordi, san. Mr Lordi)
Blood Red Sandman – 4.03 (säv. Mr Lordi, san. Mr Lordi)
My Heaven Is Your Hell – 3.41 (säv. Mr Lordi, san. Mr Lordi)
Pet the Destroyer – 3.50 (säv. Kita, san. Mr Lordi/Kita)
The Children of the Night – 3.45 (säv. Mr Lordi, san. Mr Lordi)
Wake the Snake – 3.46 (P.K. Hellin inspiroima, säv. Mr Lordi, san. Mr Lordi)
Shotgun Divorce – 4.42 (säv. Mr Lordi, san. Mr Lordi)
Forsaken Fashion Dolls – 3.43 (säv. Amen/Mr Lordi, san. Amen/Mr Lordi)
Haunted Town – 3.13 (säv. Kita, san. Mr Lordi/Kita)
Fire in the Hole – 3.27 (säv. Mr Lordi, san. Mr Lordi)
Magistra Nocte – 1.33 (säv. Enary)
Kalmageddon – 4.33 (säv. Kalma/Mr Lordi/P.K. Hell, san. Mr Lordi/Kalma)
Lisäksi albumi sisältää musiikkivideon kappaleesta Blood Red Sandman.
Kappaleet > Limited Editionin Bonus-DVD

The Kin -lyhytelokuva (K15, ohjaus Lauri Haukkamaa)
Making of The Kin -dokumentti
Storyboard
Kuvagalleria
Singlet

Albumilta julkaistiin kaksi singleä. Kappaleesta "Blood Red Sandman" tehtiin myös musiikkivideo.
My Heaven Is Your Hell (31. maaliskuuta 2004) (#1)
Blood Red Sandman (30. kesäkuuta 2004) (#17)
Albumin kappaleista tehdyt videot

Blood Red Sandman (2004, ohjaus Pete Riski)
Video nähtävissä ohjaajan sivuilta. (Arkistoitu – Internet Archive)
Kokoonpano

Mr. Lordi  -  Laulu
Amen  -  Kitarat
Kalma  -  Basso, taustalaulu
Enary  -  Koskettimet, piano
Kita  -  Rummut, taustalaulu
Kokoonpano > Vierailijat

Starbuck - Puhe kappaleen "Kalmageddon" lopussa.
Tracy Lipp - Taustalaulu
Arvostelut

Desibeli.net:
Imperiumi: 8½/10
Soundi:
Aiheesta muualla

The Monsterican Dream Discogsissa (englanniksi)
Albumi The Monsterican Dream Encyclopaedia Metallum -sivustolla (englanniksi)
| n k Lordi |
| --- | --- |
 Mr. Lordi  Kone  Hiisi  Hella  Mana   G-Stealer  Magnum  Enary  Kalma  Kita  Otus  Awa  OX  Amen 
Studioalbumit:  Get Heavy  The Monsterican Dream  The Arockalypse  Deadache  Babez for Breakfast  To Beast Or Not To Beast  Scare Force One  Monstereophonic – Theaterror vs. Demonarchy  Sexorcism  Killection  Lordiversity  Screem Writers Guild  Limited Deadition 
Kokoelmat:  The Monster Show  Famous Five (EP)  Zombilation  Scarchives Vol. 1 
Singlet:  ”Would You Love a Monsterman?”  ”Devil Is a Loser”  ”My Heaven Is Your Hell”  ”Blood Red Sandman”  ”Hard Rock Hallelujah”  ”Who's Your Daddy?”  ”Would You Love a Monsterman 2006”  ”It Snows in Hell”  ”They Only Come Out at Night”  ”Beast Loose in Paradise”  ”Bite It Like a Bulldog”  ”Deadache”  ”This Is Heavy Metal”  ”Rock Police”  ”The Riff”  ”Nailed by the Hammer of Frankenstein”  ”Hug You Hardcore”  ”Your Tongue’s Got the Cat”  ”Naked in My Cellar”  ”Shake the Baby Silent”  ”I Dug a Hole in the Yard for You”  ”Like A Bee To The Honey”  ”Believe Me”  ”Abracadaver”  ”Borderline”  ”Merry Blah Blah Blah”  ”Demon Supreme”  ”Day Off Of The Devil”  ”Spear Of The Romans”  ”Reel Monsters”  ”Hard Rock Hallelujah” (Feat. Bürger Lars Dietrich)  ”Lucyfer Prime Evil”  ”Thing in the Cage”  ”Made Of Metal”  ”Syntax Terror”  ”Retropolis”  ”Hellizabeth” 
DVD:t:  Market Square Massacre  Bringing Back the Balls to Stockholm 2006  Recordead Live – Sextourcism in Z7 
Elokuvat:  The Kin  Dark Floors 
Kirjat:  Mie oon Lordi  Songs for the Rockoning Day  Lordiary 
Varhaistuotanto:  Bend Over and Pray the Lord 
Muuta:  Lordin aukio  Lordi’s Rocktaurant  Bringing Back the Balls to Rock  Diskografia  Kappaleluettelo  Hahmokuvaukset
Usko Kemppi

Usko Kemppi
Usko Urho Uljas Kemppi (vuoteen 1943 Hurmerinta, 12. helmikuuta 1907 Oripää – 13. toukokuuta 1994 Espoo) oli suomalainen säveltäjä, sanoittaja, kirjailija ja elokuvakäsikirjoittaja. Kempin monipuolinen kirjoitustyö käsitti niin lauluja, näytelmiä kuin elokuvakäsikirjoituksiakin.
Lapsuus

Usko Kempin isä, Kaarle Aksel Hurmerinta oli poliisimestari ja viranhoito vei perhettä lukemattomille asuinpaikkakunnille. Ensimmäinen muutto tapahtui Turkuun, kun Usko oli kolmen kuukauden ikäinen. Turku muodostuikin Uskon omien sanojen mukaan hänen elämänsä keskuspaikaksi. Isä oli poikaikäisenä ollut Uudenmaan pataljoonan soittokunnassa Helsingissä. Äiti, Emilia Amanda Nordqvist, soitti jonkin verran pianoa ja lauloi kuoroissa. Äidin isä oli hyvä viulisti ja lukkari-urkuri. Musikaalisuus tuli Usko Kempille molempien vanhempien kautta. Isä kirjoitteli sekä runoja että näytelmiä ja perusti näyttämön tai johti sellaista lähes kaikilla paikkakunnilla, joissa hoiti virkaansa. Uskon äiti näytteli Porissa Uskon syntymän aikoihin Kaarle Hurmerinnan näytelmässä Ensimmäinen perämies. Näin Usko Kempin teatterikiinnostuksen voi sanoa olevan kotoisin omasta perheestä.
Kiertolaisen elämää

Kun Usko Kemppi oli kahdenkymmenen ikäinen, hän oli asunut Oripäässä, Turussa, Helsingissä, Porissa, Hämeenlinnassa, Joensuussa, Kajaanissa kahteen otteeseen, Kuopiossa, Viipurissa ja Naantalissa. Vuonna 1921 sai Kaarle Aksel Hurmerinta siirron Uudenkaupungin poliisimestariksi, ja siitä kaupungista tulikin Kempin omien sanojen mukaan hänen tärkein kaupunkinsa. ”Siellä oli hyvin korkealla sekä urheilu, voimistelu että musiikki. Kaikki minulle uusia asioita. Isä tietysti perusti Uuteenkaupunkiin näyttämön, jossa esitettiin suuriakin näytelmiä, ja niin jouduin parin vuoden ajan olemaan kuiskarinkopissa. Osasin näytelmiä melkein ulkoa, ja opin kirjoittamaan niitä. Tähän aikaan sain myös viulun, jonka harjoituksia voimistelun känsäkourat haittasivat.” Usko Kemppi muisti myös, että ”Uudessakaupungissa oli silloin kaksi puhallinorkesteria, melkoinen orkesteri ja koulun pieni orkesteri, laulukuoroja ja kaksi näyttämöä, joten kulttuurielämä oli niin pienellä paikkakunnalla erittäin vilkasta.” Uudenkaupungin Yhteislyseon orkesterissa Kemppi rakastui viulunsoittoon niin, että haaveena ollut sirkuksen taitovoimistelijan ura sai jäädä.
Säveltäminen alkaa

Usko Kempin ensimmäinen tanssikappale oli vuonna 1927 sävelletty ”Itämerivalssi”.  Hän soitti nuorena miehenä useilla paikkakunnilla kahviloissa ja elokuvateattereissa. Talven 1927-1928 Kemppi esiintyi Raahessa. ”Siihen aikaan elokuvat olivat mykkiä, ja oli aikamoinen työ tehdä joka ohjelmaan uusi soitto-säestysohjelma!” Kun Kemppi istui Brondan taiteilijakahvilassa vuonna 1929 odotellen Turun junaa, hän tapasi Matti Jurvan ja Tatu Pekkarisen ja jäi illaksi odottamaan Rafael Ramstedtia. Turkuun hän ei sitten palannutkaan, vaan jäi Brondalle kesään saakka. Ramstedtista tuli hänen paras ystävänsä, vaikka tämä oli häntä kaksi kertaa vanhempi. Usko antoi hänelle pari lauluaan, jotka Ramstedt lauloi Tanskassa levylle. ”En ollut aikonut säveltää mitään, mutta silloin alkoi Suomessa suuri gramofonivillitys, tuli matkagrammarit ja syntyi tuottajafirmoja.”
Tuohon aikaan tuli Kempin elämään mukaan Levytukku, ja silloin syntyivät muun muassa ”Tulipunaruusut”, ”Silmät tummat”, ”Pustan poika” ja ”Surullinen kuu”. Silloinen Usko Hurmerinta kirjoitti tekstejä myös ulkomaisiin iskelmiin. Laulajina olivat muun muassa Rafael Ramstedt, Matti Jurva, Heikki Tuominen, Ture Ara, Niilo Saarikko ja A. Aimo. Brondan aikana syntyi myös kymmeniä laadukkaita lyijykynäpiirroksia sen ajan eri alojen taiteilijoista, niistä jotka vierailivat kahvilassa. Usko Kempillä oli siihen aikaan jo runsaasti lauluja. Ajan tavan mukaan levy-yhtiöt eivät liiemmin tilittäneet palkkioita, joten rahaa tuli vähän. Silloin perustettiin Teosto. Usko oli eläessään Teoston vanhin jäsen. Vuosien kädenväännön jälkeen Teostosta tuli voimakas laulujen tekijöiden edunvalvoja. Turussa perustettiin ennen sotia ensimmäinen kokonaan kotimainen Sointu levy-yhtiö, jonka ohjelmistoa ja soittoja Usko Kemppi hoiti. Hänen piirtämänsä on levyjen Turun linnaa esittävä keskiöetiketti.
Usko Kemppi sotilaana

Turkulaisjoukoissa talvisodassa Kannaksella Laatokan Karjalassa erään kovan keskityksen aikana Kemppi istui suuren kiven takana ja kirjoitti aikansa kuluksi sanat ”Elämää juoksuhaudoissa”, johon sävelen oli tehnyt Itämeren laivaston venäläinen kapellimestari G. Dubriansky. Asemasotavaiheessa JR 14:llä oli oma kuoro, joka vieraili Turussa ja lähikaupungeissa. Kemppi sai komennuksen myös Ouluun tekemään laulukirjaa Korsusta korsuun. Kun Kempin joukko-osasto JR 14 sai komennuksen Petsamoon, syntyi piirroksia rakennuksista, jotka saksalaiset myöhemmin tuhosivat sekä tietysti lauluja. Petsamossa Kemppi haavoittui kaulaan. Toivuttuaan komennus vei hänet Kiestinki-Uhtualle, josta tapahtui kotiuttaminen.
Päätoimisena elokuvakäsikirjoittajana

Sodan jälkeen seurasi Usko Kempin elämässä kuukausipalkkainen työ Suomi-Filmissä. Jälkeä syntyi: satoja lyhytkuvia, yli kahdenkymmenen pitkän elokuvan käsikirjoitukset tai niihin osallistuminen sekä musiikki useisiin elokuviin. Usko Kemppi teki sekä käsikirjoituksen että musiikin muun muassa elokuviin Minä ja mieheni morsian ja Huhtikuu tulee. Käsikirjoituksen hän teki sellaisiin tunnettuihin elokuviin kuin Linnaisten vihreä kamari ja Nuori mylläri.
Usko Kemppi piti itseään mieluummin kirjailijana ja toimittajana kuin säveltäjänä, tänä aikana hän toimittikin yhtiön julkaisemaa Uutis-Aittaa. Suomi-Filmissä työskentelyä kesti lähes 10 vuotta. Sinä aikana yhtiö perusti vuonna 1950 Leijona-merkillä toimineen äänilevy-osaston, jonka taiteellisena johtajana oli Usko Kemppi. Osaston toimintaa kesti vuoteen 1953.
Näytelmäkirjoittaja

Usko Kemppi on kirjoittanut myös kokoillan satunäytelmiä. Saturuusun hengetär syntyi Kempin ollessa vain 17-vuotias. Näytelmä esitettiin Kansallisteatterissa vasta sodan aikoihin. Muita satunäytelmiä ovat Onnen-Matin mahtisanat ja Kultainen Lipas. Historiallisia laulunäytelmiä ovat Klassi ja merituult (Uudenkaupungin, Suomen ensimmäisen lasitehtaan ajoilta) sekä 1400-luvun Ulvilaan sijoittuva Lyylikki. Kempin tuotantoa ovat myös isovihan aikaan sijoittuva  Sissinä lainavaatteissa ja Pyhän Trifonin aarre, joka on poikaseikkailu Petsamosta. Usko Kemppi kirjoitti myös runoja, ja oli mukana Nuoren Voiman Liitossa sekä kirjoitti lehtiartikkeleita niin kotimaisiin- kuin ulkomaisiinkin lehtiin, lapsille seikkailukirjoja ja novelleja.